Data was extracted from:https://www.infomed.co.il/drugs/atazanavir/

המומחים של
Info
med
מסבירים:
אטאזאנאביר היא תרופה נוגדת נגיף ה- HIV השייכת למשפחת מעכבי האנזים פרוטאז ומשמשת לטיפול באנשים הנושאים את הנגיף HIV הגורם ל
איידס
.
בדומה לשאר התרופות כנגד HIV, כדי למנוע מצב של התפתחות זנים עמידים של נגיף ה HIV וכדי לאפשר פעילות חזקה יותר, אטאזאנאביר ניתנת בשילוב עם תרופות אחרות המדכאות את הנגיף.
להבדיל מתרופות אחרות ממשפחת מעכבי האנזים פרוטאז, אטאזאנאביר ניתנת פעם ביום והשפעתה על שומני הדם היא מועטה.
תופעות הלוואי השכיחות של אטאזאנאביר כוללות תופעות במערכת העיכול כגון: בחילה, הקאה, כאב בטן ושלשול, ותופעות נוספות כגון: נימול או עקצוץ בייחוד סביב הפה,
סחרחורת
,
כאב ראש
, שינויים במצב הרוח וכאבי פרקים.
צילום
:
shutterstock
מידע על התרופה
אופן נטילת התרופה
כמוסות.
תדירות וזמן נטילה
פעם ביום.
טווח המינון
המינון למבוגרים הוא: 300-400 מ"ג, פעם ביום, עם האוכל.
תחילת ההשפעה
תוך מספר שעות.
משך ההשפעה
תוך מספר שעות.
מנה שנשכחה
במקרה ונשכחה מנה יש לקחתה מייד כשנזכרים, אלא אם נותרו שעתיים עד למועד נטילת המנה הבאה ואז יש לדלג על זו שנשכחה ולהמשיך כרגיל.
הפסקת התרופה
אין להפסיק את התרופה בלי להיוועץ ברופא, התסמינים עלולים לחזור.
מינון עודף
במקרה של מינון עודף תיתכן הופעת צהבת הבאה לידי ביטוי בהצהבה של העור והעיניים. יש לפנות מייד לקבלת עזרה רפואית.
אזהרות
תזונה
רצוי לקחת את התרופה עם האוכל.
נהיגה
יש לבחון את השפעת התרופה. תיתכן סחרחורת- יש לפנות לרופא.
הריון
נדרש ייעוץ רפואי. במהלך הריון- יש לקחת אטאזנביר עם ריטונאביר. למניעת הריון- אמצעי מניעה הורמונליים עלולים שלא לפעול בשילוב אטאזנביר.
הנקה
קיים סיכון בהעברת נגיף ה-1-HIV בהנקה. אטאזנביר עלולה לעבור לחלב האם. יש להתייעץ עם הרופא.
תינוקות וילדים
תרופה זו מיועדת למבוגרים ולילדים מעל גיל 6 שנים. אינה מיועדת לתינוקות מתחת לגיל שלושה חודשים.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כבד, כולל דלקת כבד
מחלת כליה, טיפולי דיאליזה
המופיליה
סוכרת
בעיות בלב
הריון או תכנונו
הנקה או תכנונה
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי השכיחות הן: בחילה, כאב ראש, כאב באזור הבטן, הקאות, קשיי שינה, חוסר תחושה, עקצוץ, או תחושת שריפה בידיים או בכפות הרגליים, סחרחורת, כאבי שרירים, שלשול, דיכאון, חום.. במקרים נדירים ייתכנו תופעות כגון: , כאב גרון, צמרמורת, עילפון, סומק בפנים, עליה ברמת הסוכר בדם (מתבטא בצמאון מוגבר והשתנה מרובה) והצהבה של העור והעיניים המעידה על הפרעה בתפקוד הכבד.
פנייה לרופא נדרשת במקרים הבאים: שינויים בקצב הלב, פריחה, בעיות בכבד (סימנים אפשריים: שתן כהה, הצהבת עור או עיניים, צואה בהירה, בחילה, גרד, כאבים באזור הקיבה), בעיות כליה (סימנים אפשריים: כאב בגב התחתון או באזור הבטן התחתונה, דם בשתן או כאב בזמן מתן שתן), רמות סוכא גבוהות, שינויים במערכת החיסון, שינויים בשומן הגוף (עלייה בשומן הגוף או אובדן של שומן), עליה בדימומים אצל חולי
המופיליה
.
פרטי תגובה עם תרופות אחרות
תרופה זו מגיבה עם תרופות רבות אחרות ויש להיוועץ ברופא בכל מקרה של נטילת תרופה אחרת. ייתכנו שינויים במינונים הנדרשים עקב השימוש המשולב. עבור חלק מהשילובים, אטאזנביר עלולה לגרום לתופעות לוואי חמורות, מסכנות חיים או למוות- ויש לעדכן רופא באשר לנטילת כל תרופה, כולל תרופות ללא מרשם וכן תוספי תזונה. בייחוד עבור הבאות:
תרופות לטיפול ב- HIV כמו דידאנוזין, טנופוביר דיזופרוקסיל פומארט, אפאבירנז, נביראפין,  סאקווינאביר, אידינאביר, ריטונאביר.
תרופות לטיפול בדלקת כבד C כמו אלבסביר/גרזופרביר, גלצפרביר/פיברנטסביר, סופוסבוביר/ולפאטאסביר/ווקסילאפרביר.
אלפוזוסין.
תרופות סותרות חומצה.
תרופות לטיפול בהפרעות קצב לב, כמו אמיודרון, קוונידין, בפרידיל, לידוקאין (במתן סיסטמי).
נוגד קרישה: כמו וארפרין ,בטריקאבן, דגיבטראן, אדוקסאבן, ריברוקסבן, אפיקסבן.
תרופות לטיפול בדיכאון כמו משפחת הטריציקליים, טראזודון.
תרופות נוגדות פרכוסים לטיפול באפילפסיה כמו קרבאמזפין, פניטואין, פנוברביטאל, למוטריג'ין.
אנטי פטרייתים כמו קטוקונאזול, איטראקונאזול, ווריקונאזול.
קולכיצין -למניעה או טיפול בשיגדון.
אנטיביוטיקה: ריפאבוטין, ריפאמפין.
אירינוטקאן- משמשת לטיפול בסרטן גרורתי.
אנטיפסיכוטי: פימוזיד, קווטיאפין ולורסידון.
בנזודיאזפינים: מידאזולם ( במתן בוריד), טריאזולם ומידאזולם (במתן דרך הפה).
חוסמי תעלות סידן כמו דילטיאזם, פלודיפין, ניפדיפין, ניקרדיפין, וראפמיל.
בוסנטן - לטיפול ביתר לחץ דם ריאתי.
תרופות ממשפחת הארגוט הכוללות: דיהידרוארגוטאמין, ארגוטאמין, ארגונובין, מתילארגונובין.
ציסאפריד -תרופה המשפיעה על תנועתיות מערכת העיכול.
היפריקום- צמח לטיפול בדיכאון.
תרופות להורדת כולסטרול-כמו לובאסטאטין, סימבאסטטין, אטורבסטטין, רוזובסטטין.
תרופות נוספות להורדת כולסטרול: לומיטאפיד.
תרופות הורמונאליות למניעת היריון ( גלולות )- אתיניל אסטרדיול, נוראתינדרון.
תרופות מדכאות מערכת חיסון- ציקלוספורין, סירולימוס, טאקרולימוס.
סאלמטרול (במשאף).
פלוטיקזון - סטרואיד בתרסיס לאף או במשאף.
אנטיביוטיקה ממשפחת המקרולידים מסוג קלריתרומיצין.
משככי כאבים אופיואידיים: בופרנורפין.
תרופות לטיפול ביתר לחץ דם עורקי ריאתי או לטיפול באין אונות- סילדנאפיל, טאדאלאפיל, ורדנאפיל.
אומפרזול- מעכבת משאבות פרוטונים.
השפעת שימוש ממושך
בדיקות דם ושתן לבחינת תפקודי כבד וכליות.
כמו מעכבי פרוטאז אחרים, גם תרופה זו עשויה בשימוש ממושך לגרום לסוכרת, עלייה בשומני הדם ושינוי בפיזור שומני הדם בגוף. כתוצאה מכך במהלך הטיפול בתרופה זו יש לנטר תפקודי כבד, רמות סוכר, טריגליצרידים וכולסטרול בדם וספירת דם מלאה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא